समाजक जीवन दे सारे गै खेतर जेकर उत्रत होन तां उस थमां प्रगति दा बोध होंदा ऐ। इक विकसत समाज च भौतक सुधारें दे कत्रै-कत्रै आम जनता च अपने करतब्बें प्रति चेतना दा होना बी जरूरी ऐ। इस सिलसले च समाजक संस्थें ते उंदें संबंधें दा अलोचनात्मक बवेचन सार्थक सिद्ध होंदा ऐ। इस कत्रै पता लग्गी सकदा ऐ जे अजादी दे इनें पंजाहें साल्लें च उनें संस्थें अपने करदार दी कुत्थें तक भूमका नभाई ऐ। जंदू थमां भारत पंज ब’री जोजना दे तैह‌‌्न बकास दे रस्ते पर अगड़ा बधदा आया ऐ साढ़े अर्थ शास्तरियें बी लगातार इस पास्सै ध्यान रक्खे दा ऐ। उनें राश्टर दी आमदनी बधाने आले साधनें च बाद्‌धा जरुर कीता ऐ पर ओ देश दी सारी जनता जां समाजक जीवन गी उस चाल्ली दी बरोबरी दा दर्जा नेईं देई सके। जित्थें तक आम लोकें दी भलाई बेह‌्तरी, उंदी समानता जां हर आदमी दे बकास दी गल्ल ऐ तां साढ़ी इस भौतक प्रगति अग्गें इक बड़ा-बड्डा सुआलिया नशान लग्गी जंदा ऐ।